Source: http://mikkeli.cloudnc.fi/fi-FI/Toimielimet/Lupa_ja_valvontajaosto/Kokous_1452020/Luvattomien_rakennusten_ja_rakennelmien_(30301)
Timestamp: 2020-05-30 14:35:20+00:00

Document:
Luvattomien rakennusten ja rakennelmien postaminen, Lotjasaarentie, Anttola | Mikkeli
Kokous 14.5.2020
Luvattomien rakennusten ja rakennelmien postaminen, Lotjasaarentie, Anttola
Lupa- ja valvontajaosto, kokous 14.5.2020
§ 19 Luvattomien rakennusten ja rakennelmien postaminen, Lotjasaarentie, Anttola
MliDno-2019-1768
Janne Hämäläinen, rakennustarkastaja, janne.hamalainen@mikkeli.fi
Mikkelin rakennusvalvonnan tiedossa on, että Mikkelin kaupungin kiinteistöllä 491-429-1-904, osoitteessa Lotjasaarentie 5, Eräkuru Oy:n vuokraamalle alueelle on rakennettu luvatta varustevajan viereen rakennus, kaksi pienempää rakennusta/rakennelmaa sekä terassikatos jalasvajan yhteyteen.
Rakennusvalvonta on 16.9.2019 päivätyssä kirjeessä kehottanut omistajaa poistamaan kyseiset rakennukset 31.12.2019 mennessä, asettanut luvattomat rakennukset käyttökieltoon ja varannut omistajalle tilaisuuden antaa oma selityksensä asiassa kahden viikon kuluessa kirjeen tiedoksisaannista.
Rakennusvalvontaan ei ole toimitettu selitystä eikä omistaja ole muutenkaan ollut missään yhteydessä asiasta.
16.4.2020 maastokäynnillä rakennustarkastaja on todennut rakennusten olevan edelleen kiinteistöllä.
Kyseisille rakennuksille ja rakennelmille ei ole haettu eikä myönnetty lupaa.
Maankäyttö- ja rakennuslaki 125 §:n 1 momentin mukaan rakennuksen rakentamiseen on oltava rakennuslupa.
Maankäyttö- ja rakennuslain 126 §:n mukaan rakennusluvan sijasta rakentamiseen voidaan hakea toimenpidelupa sellaisten rakennelmien ja laitosten, kuten maston, säiliön ja piipun pystyttämiseen, joiden osalta lupa-asian ratkaiseminen ei kaikilta osin edellytä rakentamisessa muutoin tarvittavaa ohjausta.
Toimenpidelupa tarvitaan lisäksi sellaisen rakennelman tai laitoksen pystyttämiseen ja sijoittamiseen, jota ei pidetä rakennuksena, jos toimenpiteellä on vaikutusta luonnonoloihin, ympäröivän alueen maankäyttöön taikka kaupunki- tai maisemakuvaan. Toimenpidelupa tarvitaan myös muuhun kuin rakennuslupaa vaativaan rakennuksen ulkoasua muuttavaan toimenpiteeseen sekä asuinrakennuksen huoneistojärjestelyihin.
Toimenpidelupa tarvitaan myös rakennuksen julkisivun muuttamiseen sekä rakennusosan tai teknisen järjestelmän vaihtamiseen silloin, kun sillä voidaan vaikuttaa merkittävästi rakennuksen energiatehokkuuteen.
Maankäyttö- ja rakennuslain 182 §:ssä säädetään, että jos joku ryhtyy toimiin tämän lain tai sen nojalla annettujen säännösten tai määräysten vastaisesti taikka lyö laimin näihin perustuvan velvollisuutensa, kunnan rakennusvalvontaviranomainen voi päätöksellään velvoittaa niskoittelijan määräajassa oikaisemaan sen, mitä on tehty tai lyöty laimin.
Edelleen saman lainkohdan 2 momentin mukaan viranomaisen antamaa kieltoa tai määräystä voidaan tehostaa uhkasakolla tai uhalla, että jätetty toimenpide teetetään laiminlyöjän kustannuksella.
Saman lain 185 §:ssä säädetään, että joka ilman tässä laissa edellytettyä lupaa tai ilmoitusta aloittaa rakentamisen tai ryhtyy muuhun toimenpiteeseen vastoin tätä lakia tai sen nojalla annettuja säännöksiä ja määräyksiä taikka muutoin laiminlyö hänelle näissä säädetyn tai määrätyn rakentamista tai ympäristön hoitoa koskevan velvollisuutensa, on tuomittava rakentamisrikkomuksesta sakkoon.
Saman lain 186 §:ssä säädetään vielä, että kunnan rakennusvalvontaviranomaisen on rakennustyön keskeyttämistä taikka uhkasakon tai teettämisuhan käyttämistä edellyttävän teon tai laiminlyönnin todettuaan ilmoitettava asiasta poliisille esitutkintaa varten. Ilmoitus saadaan jättää tekemättä, jos tekoa tai laiminlyöntiä olosuhteet huomioon ottaen on pidettävä vähäisenä, eikä yleisen edun ole katsottava vaativan syytteen nostamista.
Mikkelin rakennusvalvonta on varannut omistajalle vielä tilaisuuden antaa 11.5.2020 mennessä oma selityksensä siitä, miksi poistokehotusta ei ole noudatettu eikä aiempiin selvityspyyntöihin ja poistokehotukseen ole vastattu. Samalla on ilmoitettu, että rakennusten käyttökielto pidetään voimassa ja, että lupa- ja valvontajaosto voi velvoittaa omistajan poistamaan rakennukset ja rakennelmat uhkasakon tai teettämisen uhalla.
Liitteenä oleva yhtiön selitys on saapunut sähköpostitse 6.5.2020.
Normaali käytäntö on ollut, ettei asiaa ílmoiteta poliisille esitutkintaa varten, mikä kunnossapitovelvollinen noudattaa lupa- ja valvontajaoston määräämää velvoitetta annetussa määräajassa eikä kyse ole erityisen törkeästä tai muiden etua vaarantavasta asiasta.
Eräkuru Oy:lle on annettu aikaa 13.5.2020 saakka toimittaa lisäselvitys siitä, miten se aikoo menetellä luvattomien rakennusten ja rakennelmien suhteen.
Lupa- ja valvontajaosto päättää velvoittaa Eräkuru Oy:n poistamaan Mikkelin kaupungin kiinteistöltä 491-429-1-904, osoitteessa Lotjasaarentie 5 yhtiölle vuokratulle alueelle luvattomasti rakennetut rakennukset ja rakennelmat (varustevajan viereen tehty rakennus, kaksi pienempää punaista rakennusta/rakennelmaa sekä jalasvajan terassikatos) 31.7.2020 mennessä ellei rakennuksille ja rakennelmille ole siihen mennessä myönnetty tarvittavia lupia. Ellei velvoitetta noudateta määräajassa, voi lupa- ja valvontajaosto asettaa uhkasakon määräyksen tehosteeksi.
Johtava rakennustarkastaja oikeutetaan myöntämään määräaikaan jatkoa, mikäli tarvittavat lupahakemukset on jätetty ennen määräajan päättymistä ja edellytykset lupien myöntämiselle ovat olemassa, mutta lupaprosessia ole ehditty viedä päätöksentekoon saakka.
Mikäli velvoitetta noudatetaan nyt annetussa määräajassa, ei asiasta ole syytä tehdä ilmoitusta poliisille esitutkintaa varten.
Eräkuru Oy
Liite Lvj Eräkuru Oy_n selitys.pdf (pdf, 124 kt)
Liite Lvj rakennukset ja rakennelmat merkitty valokuviin.pdf (pdf, 610 kt)
Liite Lvj Eräkuru Oy_n vastaus 12.5.2020.pdf (pdf, 325 kt)
Liite Lvj Lotjasaari piirros.pdf (pdf, 250 kt)
Liite Lvj Lotjasaari kaava.pdf (pdf, 1208 kt)
Tähän päätökseen saa hakea muutosta:
se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) ja
se, jonka valitusoikeudesta laissa erikseen säädetään.
Tämän lisäksi muutosta saa hakea valittamalla myös:
viranomainen, jos valittaminen on tarpeen viranomaisen valvottavan olevan yleisen edun vuoksi.
Asianosaisen katsotaan saaneen päätöksestä tiedon sinä päivänä, jona päätös on luovutettu asianosaiselle tai hänen lailliselle edustajalleen. Postitse saantitodistusta vastaan lähetetystä asiakirjasta katsotaan asianosaisen saaneen tiedon saantitodistuksen osoittamana aikana. Käytettäessä todisteellista sähköistä tiedoksiantoa päätös katsotaan annetun tiedoksi, kun asiakirja on noudettu viranomaisen osoittamalta palvelimelta, tietokannasta tai muusta tiedostosta.
Mikäli päätös lähetetään tiedoksi tavallisena kirjeenä, katsotaan asianosaisen saaneen tiedon seitsemäntenä päivänä kirjeen lähettämisestä, jollei muuta näytetä. Päätöksen katsotaan tulleen viranomaisen tietoon kuitenkin kirjeen saapumispäivänä. Käytettäessä tavallista sähköistä tiedoksiantoa katsotaan asianosaisen saaneen tiedon päätöksestä kolmantena päivänä viestin lähettämisestä, jollei muuta näytetä.
Hallintovalitus tehdään Itä-Suomen hallinto-oikeudelle.
Hallinto-oikeuden asiakaspalvelu on avoinna arkisin 8.00­­–16.15
Kirjaamon aukioloaika on maanantaista perjantaihin klo 9.00–15.00.
§ 12 Ilmoitusasiat
§ 13 Poikkeamislupahakemus kiinteistölle 491-29-7-1, Moisionrannantie 2
§ 14 Lausunnon antaminen Itä-Suomen hallinto-oikeudelle, MPY Palvelut Oyj:n maston suunnittelutarveratkaisu
§ 15 Lausunnon antaminen Itä-Suomen hallinto-oikeudelle, luvaton aita, 491-7-19-13
§ 16 Oikaisuvaatimus, maisematyölupa, lupatunnus 20-0114-MT, § 121
§ 17 Oikaisuvaatimus maisematyölupapäätöksestä Kuomio 491-530-0009-0015
§ 18 Oikaisuvaatimus päätökseen 10.3.2020 § 98, lupatunnus 20-0094-1

References: § 19

§ 12

§ 13

§ 14

§ 15

§ 16
 § 121

§ 17

§ 18
 § 98